 Waxaan raadinayaa dareen damqasho lehna aan ku baadi goobayaa wiil aan dhalay oo dhallinyar ah, anniga oo si aad u talaabo dheer u dhex qaadaya surimadii iyo suqduuddadii margaalada Xamar ayaan ku soo dhacay jid laami ah, waxaana meel aan aad iiga durugsanayn iiga muuqday humaag aan u maleeyay wax la is-dul saarsaaray iyo dadka ag dhaw; intii aan is-weydiinayay waxaa ii muuqda iyo waxa uu yahay, ayaan ku soo dhawaaday mise waa dad inta la laayay la is-dul tuulay, naxdintii hore ii luraysay ayaa igu sii xoogaysatay, waxaan gartay nin ka mid ah raggii dul tubnaa mid kood, una maleeyay in uu maydkan ii muuqda wax ka dilay iyada oo muuqiisa laga dheehan karo sababtoo ah jaahiisa iyo kuwa la joogaba waxa ka muuqatay farxad iyo digasho, waxaanan anniga oo firka naxsan wayadiiyay wiil kaygii, waxaanu igu yidhi 